Төсек жабдықтары ескі, емі ақылы: Алматы тұрғыны №7 ауруханаға шағымданды
DATE: 14:03, 29 Ақпан 2024 | GMT +5
TITLE: Төсек жабдықтары ескі, емі ақылы: Алматы тұрғыны №7 ауруханаға шағымданды
URL: https://kaz.inform.kz/news/tosek-zhabdiktari-esk-em-akili-almati-turgini-7-auruhanaga-shagimdandi-ca6d81/
META: DATE: 14:03, 29 Ақпан 2024 | GMT +5
TOTAL WORDS: 113
AUTHOR(S):
TEXT: Ерболат Досаевтың Наурызбай ауданы тұрғындарымен кездесуі барысында алматылық әйел №7 қалалық клиникалық ауруханасының төсек жабдықтары көне, кейбір қызметі ақылы екенін айтты. «Қалқамандағы № 7 ауруханаға қатысты өтінішім бар. Кеңес заманынан бері жұмыс істеп келе жатқан аурухананың палаталары ескі, төсек жабдықтары тозып кеткен. Соған бір жаңашырлық танытып, тексеру жүргізсеңіз. Сондай-ақ көп емдомы ақылы», - дейді аудан тұрғыны. Алматы қалалық денсаулық сақтау басқармасының басшысы Иран Шаметековтың айтуынша, ауруханаға жөндеу жұмыстарын жүргізу жоспарда. «Осы жылдың сәуір айында №7 қалалық клиникалық ауруханасына жөндеу жұмыстарын жүргізу үшін жобалық-сметалық құжаттама әзір болады. Сосын ауруханада жөндеу жұмыстары басталады. Емдеу мекемесінде қызмет тегін көрсетіледі. Егер қызмет МӘМС аясындағы тегін медициналық көмекке жатпаса, онда ақылы болады», - деп жауап берді басқарма басшысы
